**ประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ)**

**The Effectiveness in Screening Patients with ST-elevation Myocardial Infarction (STEMI) of Emergency Medical Service of Bangkok Metropolitan Administration (Erawan Unit)**

**นารอน แสนทวีผล**

หลักสูตรรัฐประศาสนศาสตรมหาบัณฑิต สาขานโยบายสาธารณะและการจัดการสมัยใหม่ ปีการศึกษา 2560

มหาวิทยาลัยราชภัฏบ้านสมเด็จเจ้าพระยา

ข้อมูล ณ วันที่ 1 มิถุนายน 2562

**บทคัดย่อ**

 การวิจัยนี้มีวัตถุประสงค์เพื่อ 1) ศึกษาปัจจัยที่มีผลต่อประสิทธิผลและประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) และ 2) ศึกษาความสัมพันธ์ของปัจจัยที่มีผลต่อประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) ประชากรคือผู้ป่วยโรคกล้ามเนื้อหัวใจขาดเลือดเฉียบพลัน (STEMI) ที่โทรศัพท์แจ้งขอใช้บริการแพทย์ฉุกเฉิน จำนวน 300 คน ขนาดตัวอย่างคำนวณตามสูตรของยามาเน่ได้172 คน เครื่องมือที่ใช้ในการเก็บรวบรวมข้อมูล คือ แบบสอบถามแบบมาตรประมาณค่า 5 ระดับ ชนิดตรวจสอบรายการ สถิติที่ใช้ในการวิเคราะห์ข้อมูล คือค่าร้อยละ ค่าเฉลี่ย ค่าเบี่ยงเบนมาตรฐาน และสถิติถดถอยพหุ

 ผลการวิจัยพบว่า

 1. ปัจจัยที่มีผลต่อประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) ในภาพรวมเห็นด้วยอยู่ในระดับมากที่สุดและประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ)ในภาพรวมมีประสิทธิผลอยู่ในระดับมากที่สุด

 2. ปัจจัยด้านลักษณะบุคลากรและนโยบายการบริหารและปฏิบัติ มีความสัมพันธ์กับประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) อย่างมีนัยสำคัญทางสถิติ

 **คำสำคัญ** ประสิทธิผล, การคัดกรอง, ผู้ป่วยโรคกล้ามเนื้อหัวใจขาดเลือดเฉียบพลัน (STEMI)

**ABSTRACT**

 The purposes of this research were to 1) study the factors affecting the effectiveness and the effectiveness in screening patients with ST-elevation Myocardial Infarction (STEMI) and 2) to study the relation between the factors and the effectiveness in screening patients with ST-elevation Myocardial Infarction (STEMI) of Emergency Medical Service of Bangkok Metropolitan Administration (Erawan Unit). The 172 sample group were obtained from the population of 300 patients with STEMI who called for service from the Emergency Medical Service through Yamane’s criteria. Data were collected using 5-point rating scale questionnaire and checklist and were statistically analyzed by percentage, mean, standard deviation and multiple regression.

 The findings revealed the followings.

 1. The factors affecting the effectiveness in screening patients with ST-elevation Myocardial Infarction (STEMI) of Emergency Medical Service of Bangkok Metropolitan Administration (Erawan Unit) were generally found at the ‘Highest’ level and the effectiveness in screening patients with ST-elevation Myocardial Infarction (STEMI) of Emergency Medical Service of Bangkok Metropolitan Administration (Erawan Unit) was generally found at the ‘Highest’ level.

 2. The factors of staff characteristics and administrative and operational policy were related to the effectiveness in screening patients with ST-elevation Myocardial Infarction (STEMI) of Emergency Medical Service of Bangkok Metropolitan Administration (Erawan Unit) at significance level.

 **Keywords**: Effectiveness, Screening, Patients with ST-elevation Myocardial Infarction (STEMI)

วัตถุประสงค์ของการวิจัย

1. เพื่อศึกษาระดับปัจจัยที่มีผลต่อประสิทธิผลและประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI)ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ)

2. เพื่อศึกษาความสัมพันธ์ของปัจจัยที่มีผลต่อประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI)ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ)

สมมติฐานการวิจัย

ปัจจัยด้านลักษณะขององค์การ ลักษณะของสภาพแวดล้อม ลักษณะของบุคลากร และนโยบายการบริหารและการปฏิบัติ มีความสัมพันธ์กับประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ)

ขอบเขตของการวิจัย

 การศึกษาวิจัยครั้งนี้ เป็นการศึกษาวิจัยเชิงปริมาณ แบบศึกษาวิจัยย้อนหลัง(retrospective study) มีการสำรวจข้อมูลโดยใช้แบบสอบถามจากกลุ่มตัวอย่างผู้ป่วยโรคกล้ามเนื้อหัวใจขาดเลือดเฉียบพลัน (STEMI) ที่มาใช้บริการศูนย์บริการการแพทย์ฉุกเฉินกรุงเทพมหานคร(ศูนย์เอราวัณ)

1. ประชากรและกลุ่มตัวอย่างที่ใช้ในการวิจัย

ประชากรที่ใช้ในการวิจัยครั้งนี้ คือ ผู้ป่วยโรคกล้ามเนื้อหัวใจขาดเลือดเฉียบพลัน (STEMI) ที่โทรศัพท์แจ้งขอใช้บริการของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) ในระหว่างวันที่ 1 พฤศจิกายน 2560 – วันที่ 31 มกราคม 2561 จำนวน 300 คน

กลุ่มตัวอย่างที่ใช้ในการวิจัยครั้งนี้ คือ ผู้ป่วยโรคกล้ามเนื้อหัวใจขาดเลือดเฉียบพลัน (STEMI) ที่โทรศัพท์แจ้งขอใช้บริการของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) ในระหว่างวันที่ 1 พฤศจิกายน 2560 – วันที่ 31 มกราคม 2561 ซึ่งได้จากการคำนวณตามสูตรของ ยามาเน่ (Yamane, 1973) จำนวน 172 คน

2. ตัวแปรที่ศึกษา

2.1 ตัวแปรอิสระ (independent variables)ได้แก่ ลักษณะขององค์การ ลักษณะของสภาพแวดล้อม ลักษณะของบุคลากร และนโยบายการบริหารและการปฏิบัติ

2.2 ตัวแปรตาม (dependent variable)ได้แก่ ประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI)ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) ประกอบด้วยตัวชี้วัดด้านผลงาน ด้านประสิทธิภาพ และความพึงพอใจ

 3. ข้อจำกัดในการศึกษาวิจัย

 ในการศึกษาวิจัยครั้งนี้เป็นการศึกษาวิจัยแบบย้อนหลัง(retrospective study) โดยมีการสำรวจข้อมูลจากผู้ใช้บริการการแพทย์ฉุกเฉินในพื้นที่กรุงเทพมหานคร ข้อมูลที่ได้ขึ้นอยู่กับความจำของผู้ให้ข้อมูล และไม่มีข้อมูลในส่วนของเจ้าหน้าที่

ประโยชน์ที่ได้รับจากการวิจัย

 จากการศึกษาวิจัยในครั้งนี้นอกจากจะทำให้ทราบคำตอบตามวัตถุประสงค์ที่ได้กำหนดไว้ ผู้วิจัยมีความตั้งใจว่าผลการศึกษาวิจัยจะก่อให้เกิดประโยชน์ ดังนี้

1. บุคลากรของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) นำข้อมูลที่ได้จากการศึกษา วิจัย ไปใช้ในการพัฒนาและปรับปรุงคุณภาพการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI)ให้มีประสิทธิภาพและประสิทธิผลเพิ่มขึ้น

2. ผู้บริหารของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) นำข้อมูลที่ได้จากการศึกษา วิจัย ไปใช้ในการกำหนดนโยบายและวางแผนการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI)

**ประชากรและกลุ่มตัวอย่าง**

ประชากร

ประชากรที่ใช้ในการวิจัยครั้งนี้ ได้แก่ ผู้ป่วยโรคกล้ามเนื้อหัวใจขาดเลือดเฉียบพลัน (STEMI) ที่โทรศัพท์แจ้งขอใช้บริการของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) ในระหว่างวันที่ 1 พฤศจิกายน 2560 – วันที่ 31 มกราคม 2561 จำนวน 300 คน

กลุ่มตัวอย่างและวิธีการสุ่มตัวอย่าง

การวิจัยครั้งนี้ คำนวณหาขนาดของกลุ่มตัวอย่างโดยใช้สูตรของยามาเน่ (Yamane, 1973 อ้างถึงในบำรุง แสงพันธุ์, 2545, น. 28)

**สรุปผลการวิจัย**

1. ข้อมูลทั่วไปของกลุ่มตัวอย่างส่วนใหญ่เป็นเพศหญิง ร้อยละ 64.5 มีอายุ 46-59 ปี ร้อยละ 58.1 ระดับการศึกษาระดับมัธยมศึกษา ร้อยละ 50.0 อาชีพรับจ้าง ร้อยละ 70.3 และมีประสบการณ์ในการรับบริการการแพทย์ฉุกเฉินครั้งแรก ร้อยละ 54.7

2. ผลการวิเคราะห์ปัจจัยที่มีผลต่อประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) ในภาพรวมเห็นด้วยอยู่ในระดับมากที่สุดเมื่อพิจารณาเป็นรายด้านพบว่าค่าเฉลี่ยสูงสุดคือ ด้านลักษณะของสภาพแวดล้อม เห็นด้วยอยู่ในระดับมากที่สุด รองลงมาคือด้านลักษณะบุคลากร เห็นด้วยอยู่ในระดับมากที่สุด และค่าเฉลี่ยต่ำสุดคือ ด้านนโยบายการบริหารและการปฏิบัติ เห็นด้วยระดับมากที่สุด และเมื่อแยกพิจารณาเป็นรายด้านมีรายละเอียด ดังนี้

3. ผลการวิเคราะห์ประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI) ของศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) ในภาพรวมมีประสิทธิผลอยู่ในระดับมากที่สุด เมื่อพิจารณาเป็นรายด้านพบว่าค่าเฉลี่ยสูงสุด คือด้านผลงาน มีประสิทธิผลอยู่ในระดับมากที่สุด รองลงมาคือ ด้านประสิทธิภาพ และด้านความพึงพอใจ มีประสิทธิผลอยู่ในระดับมากที่สุด

4. สรุปผลการทดสอบสมมติฐาน

การศึกษาวิจัยครั้งนี้ ได้ตั้งสมมติฐานในการวิจัย คือ ปัจจัยด้านลักษณะขององค์การ ลักษณะของสภาพแวดล้อม ลักษณะของบุคลากร และนโยบายการบริหารและการปฏิบัติ มีความสัมพันธ์กับประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน (STEMI) ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) ผลวิจัยพบว่าปัจจัยด้านลักษณะของบุคลากรและด้านนโยบายการบริหารและการปฏิบัติ มีความสัมพันธ์เชิงบวกต่อประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI)ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ)อย่างมีนัยสำคัญทางสถิติ เป็นไปตามสมมติฐานที่ตั้งไว้

**อภิปรายผลการวิจัย**

 ในการศึกษา วิจัย ครั้งนี้เป็นการศึกษาประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI)ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) ผลการศึกษาวิจัยครั้งนี้สามารถอภิปรายผลตามลำดับของวัตถุประสงค์ของการวิจัย ดังต่อไปนี้

 ด้านลักษณะขององค์การ

 ปัจจัยที่มีผลต่อประสิทธิผลในการจัดการคัดกรองผู้ป่วยโรคกล้ามเนื้อหัวใจขาดเลือดเฉียบพลัน(STEMI)ของศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) ด้านลักษณะขององค์การในภาพรวม เห็นด้วยอยู่ในระดับมากที่สุด และศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) มีโครงสร้างขององค์การที่เหมาะสม การแบ่งโครงสร้างภายในองค์การที่ชัดเจน ตามลักษณะงานของแต่ละส่วน โครงสร้างเป็นความสัมพันธ์ของทรัพยากรด้านมนุษย์ที่ได้กำหนดไว้ในองค์การ การวิเคราะห์โครงสร้างจึงรวมถึงการวิเคราะห์สิ่งต่างๆ คือความมากน้อยของการรวมอำนาจ ความเชี่ยวชาญ ชำนาญงานของแต่ละส่วน ความสัมพันธ์ระหว่างบุคคลมีแบบแผนช่วงการบังคับบัญชา ขนาดขององค์การ ขนาดของหน่วยงาน และบทบาทของเทคโนโลยี เครื่องมือและอุปกรณ์หรือวิธีการซึ่งองค์การใช้แปรสภาพตัวป้อนออกไปเป็นผลผลิต ก็มีผลกระทบต่อประสิทธิผลองค์การ ซึ่งสอดคล้องกับแนวคิดของ มัฆวาน สุวรรณเรือง(2536,น.7) ในประเด็นที่ว่าประสิทธิผลขององค์การเป็นความสามารถขององค์การในการบรรลุเป้าหมายที่ได้กำหนดไว้ โดยใช้ประโยชน์จากทรัพยากร การบริหารอย่างคุ้มค่า สมาชิกเกิดความพึงพอใจในงานและองค์การโดยส่วนรวมสามารถปรับตัวและพัฒนาเพื่อดำรงอยู่ต่อไป

**บรรณานุกรม**

กองสถิติสาธารณสุข. (2557). สถิติข้อมูลกองสถิติสาธารณสุขปี 2554 – 2557. นนทบุรี: กระทรวงสาธารณสุข.

กิ่งแก้ว ทองใบ. (2533). ความสัมพันธ์ระหว่างปัจจัยลักษณะองค์การกับประสิทธิผลขององค์การภาครัฐบาลในการบริหารราชการไทย. วิทยานิพนธ์พัฒนบริหารศาสตร์ดุษฎีบัณฑิต (การบริหารพัฒนา) สถาบันพัฒนบริหารศาสตร์.

เกศรา กาวงศ์. (2556). อุปสรรคในการให้บริการการแพทย์ฉุกเฉินสำหรับผู้บาดเจ็บโรงพยาบาลลำปาง. การค้นคว้าแบบอิสระ. พย.ม. (การพยาบาลผู้ใหญ่) มหาวิทยาลัยเชียงใหม่.

เกรียงไกร ไกรทอง. (2553). ประสิทธิผลการบริหารงานของเทศบาลเมืองประจวบคีรีขันธ์ อำเภอเมือง จังหวัดประจวบคีรีขันธ์. สารนิพนธ์รัฐประศาสนศาสตรมหาบัณฑิต มหาวิทยาลัยราชภัฏบ้านสมเด็จเจ้าพระยา.

เกรียงไกร เฮงรัศมี และกนกพร แจ่มสมบูรณ์. (2556). มาตรฐานการรักษาผู้ป่วยโรคกล้ามเนื้อหัวใจขาดเลือดเฉียบพลัน 2556. กรุงเทพมหานคร : สุขุมวิทย์การพิมพ์.

เกรียงเดช วัฒนวงษ์สิงห์. (2542). ความพึงพอใจของประชาชนต่อการบริการของอำเภอด้านงานทะเบียนและบัตรประชาชน : ศึกษาเฉพาะกรณี อำเภอเดชอุดม จังหวัดอุบลราชธานี.

 วิทยานิพนธ์ศิลปศาสตรมหาบัณฑิต สถาบันบัณฑิตพัฒนบริหารศาสตร์.

งามตา ธานีวรรณ. (2553). ปัจจัยที่ส่งผลต่อประสิทธิผลโรงเรียน สังกัดสำนักงานเขตพื้นที่การศึกษายโสธร. วิทยานิพนธ์การศึกษามหาบัณฑิต สาขาวิชาการบริหารการศึกษา มหาวิทยาลัยบูรพา.